Klio

Greziar mitologian, Klio (, Kleiô, kleô errotik, "goretsi, kantatu"), historiaren eta olerkaritza epikoaren musa da. Musa guztiak bezala, Zeus eta Mnemosineren alaba da. Kliok seme bat izan zuen Piero Mazedoniako erregearekin, Jazinto izenekoa. Iturri batzuek Himeneoren ama ere izan zela diote.

Erramu hostoekin koroatutako neskatxa bat bezala irudikatzen ohi da, eskuineko eskuan tronpeta bat eta, ezkerrekoan, Tuzididesek idatzitako liburu bat daramatzala. Ezaugarri hauei, batzuetan, bere gainean jarrita dagoen mundu bola bat gehitzen zaie, eta Denbora bere ondoan agertzen da, Historiak toki eta garai guztiak hartzen dituela adierazteko. Batzuetan, bere estatuek esku batean gitarra bat eta bestean plektro bat daramate, gitarraren asmatzailetzat ere hartzen baitzen. Beste irudikapen klasikoago batzuetan, Klio ezkerreko eskuan papiro biribilki bat daramala eta oinetan capsa (biribilkiak gordetzeko kutxa) bat duelarik irudikatzen da.

Erreferentziak

Ikus, gainera 
 Apolo
 Greziar mitologia
 Zeus
 Mnemosine

Kanpo estekak 

Musak
Zeusen seme-alabak
Metamorfosietako pertsonaiak